**Denumirea funcţiei publice vacante:** consultant principal al Secției angajamente interne din cadrul Direcției datorii publice;

1. **Scopul general al funcţiei:**

Asigurarea ținerii evidenței, analiza şi raportarea informației privind valorile mobiliare de stat emise pe piața internă; participarea la procesul de monitorizare și evaluare a performanțelor dealerilor primari; monitorizarea valorilor mobiliare de stat emise pentru unele scopuri stabilite de lege; elaborarea, examinarea și avizarea proiectelor de acte normative în domeniile de competență ale subdiviziunii structurale.

1. **Sarcinile de bază ale funcţiei:**

1. Asigurarea organizării procesului de emisiune primară a valorilor mobiliare de stat pe piața internă, inclusiv evidența, analiza și raportarea informației privind valorile mobiliare de stat emise pe piața internă;

2. Participarea la procesul de monitorizare și evaluare a performanțelor dealerilor primari;

3. Asigurarea monitorizării valorilor mobiliare de stat emise pentru unele scopuri stabilite de lege;

4. Asigurarea ținerii evidenței și validării periodice a tranzacțiilor aferente valorilor mobiliare de stat emise pe piața internă în sistemul informatic DMFAS;

5. Elaborarea proiectelor de acte normative, precum și examinarea și avizarea proiectelor de acte normative elaborate de alte autorități ale administrației publice și remise spre examinare, în domeniile de competență ale Secției.

***Cerințe specifice:***

***Studii:*** Superioare, de licenţă sau echivalente, preferabil în domeniul relaţiilor economice internaţionale, finanţe sau economie;

Cursuri de perfecţionare profesională în domeniul managementului datoriei de stat externe şi garanţiilor de stat externe.

***Aspecte cognitive:***

Cunoaşterea legislaţiei în domeniu;

•Cunoaşterea domeniului de management al datoriei de stat externe şi garanţiilor de stat externe;

•Cunoaşterea politicilor şi procedurilor eficiente de managementului datoriei de stat externe şi garanţiilor de stat externe, precum şi a practicilor pozitive internaţionale în domeniu;

•Cunoaşterea limbii engleze la nivel B1 şi a unei limbi de circulaţie internaţională (franceza, spaniola, germana, etc.) la nivel B1;

•Cunoştinţe de operare la calculator: MS Office (Word, Excel, PowerPoint, etc) Internet.

***Experienţă profesională*** – cel puțin 2 ani de experiență profesională în domeniul finanțelor publice.

***Abilități:***

Aptitudine de lucru cu informația, planificare, organizare, luare a deciziilor, analiză şi sinteză, elaborare a documentelor, argumentare, prezentare, instruire, motivare, mobilizare de sine, soluționare de probleme, comunicare eficientă.

***Aptitudini/comportament:***

Profesionalism, respect față de oameni, spirit de iniţiativă, diplomaţie, creativitate, flexibilitate, disciplină, responsabilitate, punctualitate, rezistentă la efort şi stres, tendinţă spre dezvoltare profesională continuă, spirit de echipă.

**Bibliografia în baza căreia vor fi formulate întrebările pentru proba scrisă şi interviu la funcţia vacantă de consultant principal al Secției angajamente interne din cadrul Direcției datorii publice**

1. Legea nr. 419/2006 cu privire la datoria sectorului public, garanțiile de stat si recreditarea de stat

2. Hotărârea Guvernului 1136/2007 cu privire la unele măsuri de executare a Legii nr.419/2006 cu privire la datoria sectorului public, garanțiile de stat şi recreditarea de stat

3. Legea nr.158/2008 cu privire la funcția publică și statutul funcționarului public

4. PROGRAMUL “Managementul datoriei de stat pe termen mediu (2020-2022)” aprobat prin Hotărârea Guvernului nr. 56/2020

5. Hotărârea Guvernului nr. 696/2017 cu privire la organizarea și funcționarea

Ministerului Finanțelor